Ego Nivardus, Dei gratia abbas Sancti Stephani et totus ejusdem ecclesię conventus, notum facimus presentibus et futuris querelam quod erat inter nos et fratres militię Templi super quibusdam rebus quas habebamus apud villam, quę dicitur Avogne, ita pacificata fuisse; quod nos eisdem fratribus in perpetuum libere et quiete possidendum dedimus et concessimus quicquid in predicta villa et in territorio ejus habebamus, excepta ecclesia et crucibus, et XII denariis censualibus, et obolo, tali conditione quod ipsi fratres nobis annuatim reddent unum modium bladii ad mensuram Sumbernone, medietatem avenę et medietatem frumenti, ita quod illam medietatem frumenti de terciis predictę villę reddere non poterint, de siligine si in terciis fuerit proficietur, sin autem frumentum reddent. Hoc autem factum est fratre Guidone Bordel existente magistro de Buris. Hujus rei testes sunt fratres Templi Wilencus de Aspre; Theobardus de Unce, sacerdotes; Bonefacius de Flure; Nicolaus de Grance, burgenses; Landricus chambellanus; Odo, villicus Sigestri. Actum est hoc anno incarnati Verbi M°C°XC°IX°.